C 349/140
MT
Il-Ġurnal Uffiċjali tal-Unjoni Ewropea
29.9.2023
— għall-aċċellerazzjoni tal-bidla lejn sistema tat-trasport aktar sostenibbli, ibbażata fuq il-multimodalità u fejn parti sostanzjali mill-75 % tal-merkanzija interna li tinġarr illum bit-triq se tgħaddi għall-ferroviji u l-passaġġi fuq l-ilma interni; — għat-titjib tar-reżiljenza tal-ekonomija tal-UE għal xokkijiet, interruzzjonijiet fuq skala kbira fil-ktajjen tal-provvista, u restrizzjonijiet fl-aċċess għar-riżorsi.
Pereżempju, fejn l-enerġija fossili tintuża bħala arma minn ċerti pajjiżi, u l-fatt li l-materja prima għall-vetturi elettriċi bil-batterija tinkiseb u tiġi pproċessata minn ftit pajjiżi li mhumiex fl-UE.
4.10.
Dan jeħtieġ dan li ġej:
4.10.1.
Trajettorja għat-tnaqqis tal-emissjonijiet tas-CO2 f’konformità mal-kapaċità tas-settur industrijali li tittrasforma, u tkun kompatibbli mal-operaturi tat-trasport f’termini ta’ kostijiet u effiċjenza operattiva.
Il-miri proposti jridu jkunu kompatibbli maż-żmien meħtieġ biex jiġu kkonvertiti l-faċilitajiet ta’ produzzjoni eżistenti u jinbnew oħrajn ġodda, biex tiġi introdotta infrastruttura tal-iċċarġjar, biex tiġi żgurata l-provvista ta’ komponenti ewlenin u materja prima, biex jinħolqu swieq ewlenin u biex titħarreġ il-forza tax-xogħol.
4.10.2.
Pass tad-dekarbonizzazzjoni (għall-flotta) li jkun konsistenti mal-implimentazzjoni tal-Pjan Industrijali tal-Patt Ekoloġiku tal-UE u l-proġetti importanti ta’ interess Ewropew komuni (IPCEI), u li se jikkontribwixxi għall-iżvilupp ta’ ktajjen tal-provvista ewlenin għas-settur fl-Ewropa, bħall-idroġenu nadif, il-batteriji u l-mikroelettronika.
It-trajettorja tal-emissjonijiet trid tkun konformi wkoll mal-objettivi tal-Patt Ekoloġiku Ewropew, kif ukoll mal-Istrateġija Komprensiva għal Mobilità Sostenibbli u Intelliġenti tal-UE. 4.11.
Kif ġie espress f’Opinjonijiet preċedenti, il-KESE jqis li koordinazzjoni msaħħa fost il-leġiżlazzjonijiet ambjentali li jimmiraw it-trasport bit-triq hija kruċjali biex l-industrija tiġi ttrasformata b’suċċess (bħall-Euro 7, ir-Regolament dwar l-Infrastruttura tal-Fjuwils Alternattivi u Eurovignette) (20) filwaqt li jappella għal approċċ leġiżlattiv koerenti). 4.12.
F’konformità mal-Opinjonijiet (21) preċedenti tiegħu, il-KESE jinnota li minkejja l-benefiċċji kollha tas-sistemi tal-motopropulsjoni elettriċi u tal-idroġenu, ir-Regolament propost ibbażat fuq l-approċċ “tal-iżbokk tal-egżost” jeħtieġ li jiġi kkomplementat minn strumenti ta’ politika oħra biex jiġi inċentivat l-użu ta’ fjuwils rinnovabbli u mhux fossili għall-parti tal-flotta li topera b’magna tal-kombustjoni interna.
Il-pakkett Lesti għall-Mira ta’ 55 % irid jiżgura approċċ taċ-ċiklu tal-ħajja u jevita d-dekarbonizzazzjoni tat-trasport bit-triq li twassal għal bidla fl-emissjonijiet upstream fil-katina tal-valur.
Ir-reviżjoni tas-Sistema tal-UE għall-Iskambju tal-Emissjonijiet, kif ukoll id-Direttiva dwar l-Enerġija Rinnovabbli (22), iridu jiżguraw li d-dekarbonizzazzjoni tat-trasport bit-triq u tal-produzzjoni tal-elettriku jseħħu b’pass kompatibbli. 4.13.
Fit-trasformazzjoni, l-Unjoni Ewropea trid tiżgura kompetizzjoni ġusta għall-fabbrikanti tat-tagħmir oriġinali u l-operaturi tat-trasport Ewropej fis-swieq domestiċi u internazzjonali. 4.14.
Il-KESE jenfasizza wkoll il-ħtieġa li jiġi pprovdut il-bini tal-kapaċitajiet u li t-trasportaturi u l-operaturi — speċjalment l-SMEs — jiġu appoġġjati jikkonformaw mal-obbligi ta’ rappurtar implimentati mir-Regolament, inkluż ir-reġistru ċentrali propost għad-data dwar l-HDVs. 4.15.
Fir-rigward tax-xarabanks urbani, il-KESE jenfasizza l-ħtieġa li x-xarabanks użati wkoll għat-trasport interurban jiġu eżentati mir-rekwiżit speċifiku ta’ emissjonijiet żero għax-xarabanks urbani.
(20)
(21)
(22)
L-Opinjoni tal-Kumitat Ekonomiku u Soċjali Ewropew dwar “Proposta għal Regolament tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur u magni u ta’ sistemi, komponenti u unitajiet tekniċi separati maħsuba għal tali vetturi, fir-rigward tal-emissjonijiet u d-durabbiltà tal-batterija tagħhom (Euro 7) u li jħassar ir-Regolamenti (KE) Nru 715/2007 u (KE) Nru 595/2009” (COM(2022) 586 final — 2022/0365(COD)) (ĠU C 228, 29.6.2023, p. 103); l-Opinjoni tal-Kumitat Ekonomiku u Soċjali Ewropew dwar “L-istrateġija tal-UE dwar il-mobilità u l-katini ta’ valur industrijali tal-UE: approċċ ekosistemiku fl-industrija tal-karozzi” (opinjoni fuq inizjattiva proprja) (ĠU C 105, 4.3.2022, p. 26); u l-Opinjoni tal-Kumitat Ekonomiku u Soċjali Ewropew dwar “Proposta għal Direttiva tal-Parlament Ewropew u tal-Kunsill li temenda d-Direttiva 1999/62/KE dwar il-ħlas li jrid isir minn vetturi ta’ merkanzija tqila għall-użu ta’ ċerti infrastrutturi”[COM(2017) 275 final — 2017/0114 (COD)] u “Proposta għal Direttiva tal-Kunsill li temenda d-Direttiva 1999/62/KE dwar il-ħlas li jrid isir minn vetturi ta’ merkanzija tqila għall-użu ta’ ċerti infrastrutturi fir-rigward ta’ ċerti dispożizzjonijiet dwar taxxi fuq vetturi bil-mutur” (COM(2017) 276 final — 2017/0115 (CNS)) (ĠU C 81, 2.3.2018, p. 188).
L-Opinjoni tal-Kumitat Ekonomiku u Soċjali Ewropew dwar Proposta għal Regolament tal-Parlament Ewropew u tal-Kunsill li jistabbilixxi standards ta’ rendiment fir-rigward tal-emissjonijiet tal-karozzi ġodda tal-passiġġieri u tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief u li jemenda r-Regolament (KE) Nru 715/2007 (COM(2017) 676 final — 2017/0293 (COD)) (ĠU C 227, 28.6.2018, p. 52) u l-Opinjoni tal-Kumitat Ekonomiku u Soċjali Ewropew dwar “Proposta għal Regolament tal-Parlament Ewropew u tal-Kunsill li jemenda r-Regolament (UE) 2019/631 fir-rigward tat-tisħiħ tal-istandards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda f’konformità mal-ambizzjoni klimatika akbar tal-Unjoni”(COM(2021) 556 final — 2021/0197(COD)) (ĠU C 194, 12.5.2022, p. 81).
Id-Direttiva (UE) 2018/2001 tal-Parlament Ewropew u tal-Kunsill tal-11 ta’ Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).